Α4-0311/96

Ψήφισμα σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1997: Τμήμα Ι - Ευρωπαϊκό Κοινοβούλιο και Παράρτημα Διαμεσολαβητή Τμήμα ΙΙ - Συμβούλιο Τμήμα IV - Δικαστήριο Τμήμα V - Ελεγκτικό Συνέδριο Τμήμα VI - Οικονομική και Κοινωνική Επιτροπή και Επιτροπή των Περιφερειών

Το Ευρωπαϊκό Κοινοβούλιο,

- έχοντας υπόψη το άρθρο 203 της Συνθήκης ΕΚ,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C 331 της 7.12.1993, σελ. 1)),

- έχοντας υπόψη το ψήφισμα της 28ης Μαρτίου 1996 σχετικά με τους προσανατολισμούς για τη διαδικασία του προϋπολογισμού 1997: Τμήμα Ι - Ευρωπαϊκό Κοινοβούλιο Παράρτημα Διαμεσολαβητής, Τμήμα ΙΙ - Συμβούλιο, Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών ((ΕΕ C 117 της 22.4.96, σελ. 61)),

- έχοντας υπόψη το ψήφισμά του της 23ης Μαΐου 1996 σχετικά με την κατάσταση προβλέψεων των εσόδων και δαπανών του Κοινοβουλίου και την κατάσταση προβλέψεων των εσόδων και δαπανών του Διαμεσολαβητή για το οικονομικό έτος 1997 ((ΕΕ C 166 της 10.6.96, σελ. 184)),

- έχοντας υπόψη το προσχέδιο γενικού προϋπολογισμού για το οικονομικό έτος 1997 (COM(96) 0300),

- έχοντας υπόψη το σχέδιο του γενικού προϋπολογισμού για το οικονομικό έτος 1997 (C4-0350/96),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις των άλλων ενδιαφερόμενων επιτροπών (Α4-0311/96),

Ι. Γενικό πλαίσιο

1. υπενθυμίζει ότι για το οικονομικό έτος 1997, το κεφάλαιο 5 «Δαπάνες διοικητικής λειτουργίας» των ισχυουσών δημοσιονομικών προοπτικών προβλέπει ποσόν 4.352 εκατ. ECU, ήτοι αύξηση κατά 3,84% σε σχέση με το οικονομικό έτος 1996[semigr ]

2. εκτιμά ότι ο κοινοτικός προϋπολογισμός, συμπεριλαμβανομένου του τμήματος «Δαπάνες διοικητικής λειτουργίας», δεν μπορεί να εξαιρείται της προσπάθειας για λιτότητα που επιβάλλεται σε όλα τα κράτη μέλη ενόψει της έναρξης ισχύος της ΟΝΕ[semigr ]

3. παρατηρεί, εντούτοις, ότι το κλίμα δημοσιονομικής αυστηρότητας και λιτότητας δεν θα πρέπει να υπονομεύει τις συνθήκες που απαιτούνται για την προσήκουσα λειτουργία των θεσμικών οργάνων[semigr ]

4. επιθυμεί να υπενθυμίσει την προσήλωσή του στα συμπεράσματα της τριμερούς σύσκεψης της 16ης Απριλίου 1996, και συγκεκριμένα στη διπλή απαίτηση από τα θεσμικά όργανα να αξιολογούν συστηματικά τις δραστηριότητες που χρηματοδοτούνται από τον προϋπολογισμό της Ένωσης, ώστε να βελτιωθεί η σχέση κόστους/αποτελεσματικότητας, και να περιορίσουν τη δημιουργία νέων θέσεων στις δεσμεύσεις που έχουν ήδη αναληφθεί στο πλαίσιο της διεύρυνσης[semigr ]

5. υπογραμμίζει ότι το προσχέδιο προϋπολογισμού 1997 δεν άφησε περιθώριο στο εσωτερικό του κεφαλαίου 5 και μάλιστα υπερέβη το ανώτατο όριό του κατά 14,55 εκατ. ECU και ότι η κατάσταση αυτή οφείλεται στα σαφώς ανώτερα ποσοστά αύξησης που σημειώθηκαν στις καταστάσεις προβλέψεων των οργάνων σε σχέση με το ποσοστό αύξησης του κεφαλαίου 5[semigr ]

6. διαπιστώνει ότι το Συμβούλιο, ορίζοντας το σχέδιο προϋπολογισμού των δαπανών διοικητικής λειτουργίας των θεσμικών οργάνων σε 4.244,65 εκατ. ECU, χορήγησε αύξηση της τάξης του 1,2%, που είναι κατώτερη από τον μέσο δείκτη πληθωρισμού της Ένωσης[semigr ] ότι η αύξηση αυτή αφήνει, εντούτοις, περιθώριο 107,35 εκατ. ECU στο εσωτερικό του ανώτατου ορίου κεφαλαίου 5[semigr ]

7. επισημαίνει ότι το Συμβούλιο, για τον καθορισμό των πιστώσεων του τίτλου Ι και συγκεκριμένα του κεφαλαίου 11 «Προσωπικό εν ενεργεία» βασίστηκε σε ποσοστό 1,8% μισθολογικής αναπροσαρμογής, την 1η Ιουλίου 1996 και 2,2% την 1η Ιουλίου 1997[semigr ]

8. σημειώνει, εξάλλου, ότι το Συμβούλιο, με εξαίρεση τον προϋπολογισμό της Επιτροπής, προέκρινε τη δημιουργία 14 θέσεων LA για το Ελεγκτικό Συνέδριο και την ΟΚΕ-ΕτΠ στο πλαίσιο της δεύρυνσης και 3 έκτακτων θέσεων για τον Διαμεσολαβητή[semigr ]

ΙΙ. Τμήμα Ι: Ευρωπαϊκό Κοινοβούλιο

9. λαμβάνει γνώση των διαφόρων εκθέσεων που υποβλήθηκαν, κατόπιν αιτήσεώς του, κατά την έγκριση της κατάστασης προβλέψεων για το 1997, από τον Γενικό του Γραμματέα, καθώς και των αποφάσεων που επακολούθησαν, στο πλαίσιο των εμπλεκομένων αρμοδίων οργάνων[semigr ]

10. επιβεβαιώνει ότι αποδίδει μεγάλη σημασία στη δημοσιότητα του κοινοβουλευτικού έργου και στη δυνατότητα πρόσβασης στις συζητήσεις[semigr ] επιμένει, κατά συνέπεια, ότι, σύμφωνα με το άρθρο 134 του Κανονισμού του Ευρωπαϊκού Κοινοβουλίου, θα πρέπει και το 1997 να συντάσσονται για κάθε συνεδρίαση πλήρη πρακτικά στις επίσημες γλώσσες, τα οποία θα δημοσιεύονται σε παράρτημα της Επίσημης Εφημερίδας των Ευρωπαϊκών Κοινοτήτων[semigr ]

11. επιβεβαιώνει, όσον αφορά το προσωπικό, το σύνολο των αποφάσεων που ελήφθησαν στο πλαίσιο της έγκρισης της κατάστασης προβλέψεων για το 1997[semigr ] σημειώνει, εντούτοις, ότι θα πρέπει αφενός να προσαρμοστούν ορισμένες πτυχές του οργανογράμματος με βάση ενημερωμένα στοιχεία και, αφετέρου, να εφαρμοστούν οι τελευταίες παράμετροι που προκρίθηκαν για τον υπολογισμό των ποσοστών μισθολογικής αναπροσαρμογής, στις πιστώσεις του κεφαλαίου 11 «Προσωπικό εν ενεργεία»[semigr ]

12. αποφασίζει, με τροπολογίες, την κατάργηση μιας έκτακτης θέσης Α2, την προσαρμογή των υποσημειώσεων στον πίνακα προσωπικού, που αναφέρεται στην κατάσταση ορισμένων θέσεων που είναι εγγεγραμμένες στο οργανόγραμμα, τη μετατροπή 2 θέσεων μόνιμων υπαλλήλων Α7 σε έκτακτες στη Διεύθυνση πληροφορικής και τη διατήρηση μιας έκτακτης θέσης Α3 και μιας έκτακτης θέσης Β3 απεριόριστης διάρκειας στη ΓΔ ΙΙΙ - Πληροφόρηση, καθώς και μιας έκτακτης θέσης Α5[semigr ]

13. επαναλαμβάνει την προσήλωσή του στη συνέχιση μιας έντονης πολιτικής κινητικότητας εντός και μεταξύ των γενικών διευθύνσεων, η οποία δεν θα αποκλείει μάλιστα την εναλλακτική υπηρεσία στα εξωτερικά γραφεία πληροφοριών[semigr ] φρονεί ότι η συγκεκριμένη δράση με τον κατάλληλο χρονικό προγραμματισμό θα πρέπει να έχει ως αποτέλεσμα τη βέλτιση αξιοποίηση του ανθρώπινου δυναμικού και να ανταποκρίνεται στις αντικειμενικές ανάγκες λειτουργίας του οργάνου[semigr ]

14. εκτιμά ότι, γενικά, το σύνολο των πιστώσεων που προβλέπονται στην κατάσταση προβλέψεων για το 1997 είναι επαρκές για την εξασφάλιση της ομαλής λειτουργίας του οργάνου και ότι, εφόσον προκύψουν νέες, καταλλήλως αιτιολογημένες, ανάγκες, αφού ληφθεί υπόψη η κατάσταση εκτέλεσης του προϋπολογισμού 1996, συμπεριλαμβανομένων του ΔΣΠ 1/96 καθώς και του ΔΣΠ του οικονομικού έτους 1995, θα πρέπει να γίνει χρήση, κατά προτεραιότητα, της δυνατότητας επαναδιάθεσης των πιστώσεων μέσω μεταφορών, σύμφωνα με τις δημοσιονομικές διατάξεις[semigr ]

15. επιθυμεί να υπενθυμίσει την εμβέλεια του προγράμματός του στον τομέα των ακινήτων και συγκεκριμένα τη χρήση και την εγκατάλειψη κτηρίων ιδίως στις Βρυξέλλες[semigr ] ότι η εγκατάλειψη των κτηρίων αυτών γεννά το ενδιαφέρον άλλων οργάνων για μελλοντική χρήση των κτηρίων αυτών[semigr ] καλεί, ως εκ τούτου, τις αρμόδιες αρχές του, να δημιουργήσουν μια κατάλληλη δομή που θα εξασφαλίζει το διοργανικό συντονισμό στο συγκεκριμένο τομέα[semigr ]

16. υπενθυμίζει ότι το 1998 θα πραγματοποιηθεί στη Λισαβόνα η παγκόσμια έκθεση[semigr ] ότι η συμμετοχή των κοινοτικών οργάνων στην εκδήλωση αυτή θα πρέπει να υλοποιηθεί σε πνεύμα διοργανικής συνεργασίας, και συγκεκριμένα με τη συνεργασία μεταξύ του Ευρωπαϊκού Κοινοβουλίου και της Επιτροπής[semigr ] ενέγραψε, για τον σκοπό αυτό, με τροπολογία, προσωρινή πίστωση 300.000 Ecu στο κεφάλαιο 100, στη θέση 2721 «Δαπάνες δημοσιεύσεων, πληροφόρησης και συμμετοχής σε δημόσιες εκδηλώσεις» και καλεί τα ενδιαφερόμενα όργανα να υποβάλουν έκθεση από κοινού σχετικά με τον τρόπο συμμετοχής τους στην εν λόγω έκθεση, πριν από τις 31 Μαρτίου 1997[semigr ]

17. αναγνωρίζει την ανάγκη κάθε ευρωπαίου πολίτη να ενημερώνεται πλήρως και on line, όπου κι αν βρίσκεται, σχετικά με τους στόχους της Ευρωπαϊκής Ένωσης, τις πολιτικές που εφαρμόζονται και που πρόκειται να εφαρμοστούν και τα θεσμικά όργανα, με τη χρήση προηγμένων μέσων επικοινωνίας[semigr ] δημιούργησε, για τον σκοπό αυτό, την κατάλληλη δομή υποδοχής στον προϋπολογισμό, το άρθρο 284 «Προηγμένα συστήματα τηλεπικοινωνίας»[semigr ] εκτιμά, εντούτοις, ότι η δραστηριότητα αυτή θα πρέπει να αναπτυχθεί με τη συνεργασία της Επιτροπής[semigr ] εύχεται τη συνέχιση της δραστηριότητας αυτής σε συνεργασία με την Επιτροπή, στο πλαίσιο της διοργανικής συνεργασίας, και ζητεί από την Επιτροπή να υποβάλει στην αρμόδια για τον προϋπολογισμό αρχή, πριν από τις 31 Μαρτίου 1997, έκθεση σχετικά με τον τρόπο εφαρμογής της, που θα συνοδεύεται από πλήρες δημοσιονομικό δελτίο[semigr ]

18. υπενθυμίζει τις θέσεις που έχει λάβει υπέρ των ατόμων με ειδικές ανάγκες, και συγκεκριμένα ως προς την ίση μεταχείρισή τους σε σχέση με τους άλλους πολίτες[semigr ] εκτιμά, ως εκ τούτου, ότι απαιτείται να τεθούν στη διάθεση των ατόμων αυτών τα κατάλληλα μέσα για την ενημέρωσή τους σχετικά με τις δραστηριότητες του, καθώς και τις συνθήκες πρόσβασης στα κτήριά του[semigr ]

19. υπενθυμίζει ότι η συμφωνία διοικητικής συνεργασίας που συνήφθη με τον Διαμεσολαβητή στις 22 Σεπτεμβρίου 1995, προβλέπει την εκ μέρους του Διαμεσολαβητή πληρωμή των υπηρεσιών που του παρέχουν οι διάφορες υπηρεσίες του Κοινοβουλίου, συγκεκριμένα στους ακόλουθους τομείς: τηλεπικοινωνίες, ταχυδρομείο, ασφάλεια, έρευνα και τεκμηρίωση, κοινωνικές υποθέσεις, οικονομικές υπηρεσίες, κτήριο, μετάφραση, δημοσίευση. Αποφάσισε, με τροπολογίες, να αναπροσαρμόσει τις παρατηρήσεις και, ενδεχομένως, τις πιστώσεις των σχετικών κονδυλίων του προϋπολογισμού, κατ' εφαρμογή των διατάξεων του άρθρου 27 του δημοσιονομικού κανονισμού[semigr ]

20. ενέγραψε στο κεφάλαιο 101 «Αποθεματικό για απρόβλεπτα» πίστωση 4.182.587 Ecu[semigr ]

Παράρτημα Διαμεσολαβητής

21. υπογραμμίζει ότι ο Διαμεσολαβητής είχε για πρώτη φορά τη δυνατότητα να ασχοληθεί ο ίδιος με την προετοιμασία του προϋπολογισμού του[semigr ] ότι το οικονομικό έτος 1997 θα είναι, κατά συνέπεια, ένα σύνηθες οικονομικό έτος[semigr ] σημειώνει, εντούτοις, στο πνεύμα των συμπερασμάτων της διοργανικής συνεργασίας, ότι οι έκτακτες θέσεις απασχόλησης που εγκρίθηκαν παρέχονται στον βασικό βαθμό της κάθε κατηγορίας προσωπικού[semigr ]

22. αποφάσισε, μέσω τροπολογιών, τη μετατροπή των ακόλουθων εκτάκτων θέσεων: 1 Α4 σε Α5, 1 Α6 σε Α7, 1 Β3 σε Β5, 1 C4 σε C5, 1 D2 σε D3, την εφαρμογή των παραμέτρων που προκρίθηκαν για τον υπολογισμό των ποσοστών μισθολογικής αναπροσαρμογής, στις πιστώσεις του κεφαλαίου 11 «Προσωπικό εν ενεργεία», καθώς και την προσαρμογή των πιστώσεων για τις υπόλοιπες δαπάνες διοικητικής λειτουργίας με βάση ενημερωμένα στοιχεία[semigr ]

ΙΙΙ. Τμήμα IV: Δικαστήριο

23. τονίζει ότι το Δικαστήριο, στην κατάσταση προβλέψεών του, είχε ζητήσει τη δημιουργία 14 θέσεων και την αναβάθμιση/μετρατροπή 52 θέσεων[semigr ] ότι το αίτημα αυτό για τη δημιουργία θέσεων αντίκειται στα συμπεράσματα της τριμερούς σύσκεψης της 16ης Απριλίου 1996 και στο ποσοστό κάλυψης του οργανογράμματός του, που παρουσιάζει υπόλοιπο 27 μη καλυπτόμενων μόνιμων θέσεων, 9 εκ των οποίων ανήκουν στον γλωσσικό κλάδο[semigr ]

24. αποφάσισε, με τροπολογία και με βάση τις πληροφορίες που παρέσχε το Δικαστήριο σχετικά με τη μέση διάρκεια παραμονής των προακτέων υπαλλήλων στην κατηγορία τους, την αναβάθμιση 1 Α5 σε Α4, 6 LΑS σε LΑ 4, 2 Β2 σε Β1, 1 Β3 σε Β2, 1 Β4 σε Β3, 1 Β5 σε Β4, 4 C2 σε C1 και 2 C3 σε C2 μόνιμων θέσεων[semigr ]

25. υπενθυμίζει ότι για το Δικαστήριο, στο πλαίσιο του προϋπολογισμού 1996, εγκρίθηκε αύξηση των πιστώσεων κατά 50 εκατ. ECU ((Μεταφορά πιστώσεων 27/96, SEC(96)1406 - C4-0427/96)) στο πλαίσιο της προπληρωμής των Μισθωμάτων για τα κτήρια «Παραρτήματα», πράγμα που επέτρεψε στο Δικαστήριο την επίσπευση της ημερομηνίας της τελευταίας πληρωμής για την αγορά των κτηρίων από το έτος 2002 στο έτος 2000, με αποτέλεσμα να μειωθεί αναλόγως η οικονομική επιβάρυνση της Ένωσης[semigr ]

26. εκφράζει τη λύπη του για το γεγονός ότι το Συμβούλιο δεν έδωσε θετική συνέχεια στην κατάρτιση του ΠΣΔΣΠ 2/96, γεγονός που θα επέτρεπε περαιτέρω μείωση της δημοσιονομικής επιβάρυνσης[semigr ]

27. διαπιστώνει ότι το Δικαστήριο ζήτησε από τον ιδιοκτήτη του κτιρίου «Palais» τον τερματισμό του υπάρχοντος μισθωτηρίου και τη σύναψη νέου, με κοινή συμφωνία[semigr ] ότι ο κύριος λόγος και επιχείρημα για τη διατύπωση του αιτήματος αυτού ήταν η γενική κατάσταση παλαιότητας του κτηρίου και η αδυναμία επιδιόρθωσής του λόγω του αμίαντου[semigr ] ενέγραψε, κατά συνέπεια, στο κεφάλαιο 100 «Προσωρινές πιστώσεις» τις πιστώσεις που αντιστοιχούν στο μίσθωμα του κτηρίου για το διάστημα που απαιτείται εωσότου διευκρινιστεί ποια συνέχεια θα δοθεί στα εγερθέντα προβλήματα[semigr ]

28. αποφάσισε, μέσω τροπολογιών, την ενίσχυση των ακόλουθων κονδυλίων: άρθρο 203 «καθαρισμός και συντήρηση» (+ 357.500 ECU), άρθρο 220 «τεχνικές εγκαταστάσεις και υλικό» (+ 264.000 ECU), άρθρο 225 «δαπάνες τεκμηρίωσης και βιβλιοθήκης (+ 65.200 ECU), θέση 2710 «δημοσίευση γενικού χαρακτηρα» (+ 240.000 ECU)[semigr ]

IV. Τμήμα V: Ελεγκτικό Συνέδριο

29. σημειώνει ιδιαίτερα ότι, από τη διεύρυνση της Ένωσης και μετά, και συγκεκριμένα με βάση τις πληροφορίες που παρέσχε το Ελεγκτικό Συνέδριο, υπάρχει έλλειψη ελεγκτών λόγω της επέκτασης του πεδίου δράσεων των επιτόπιων ελέγχων, της αύξησης του όγκου εργασίας λόγω των ελέγχων και των ετήσιων εκθέσεων που πρέπει να συντάσονται για κάθε όργανο της Ευρωπαϊκής Ένωσης, καθώς επίσης και λόγω των ελέγχων που σχετίζονται με την DAS (Δήλωση βεβαιούσα την ακρίβεια των λογαριασμών)[semigr ]

30. τονίζει, ως προς το θέμα αυτό, ότι στην κατάσταση προβλέψεων του, το Ελεγκτικό Συνέδριο είχε ζητήσει την ενίσχυση του ελεγκτικού προσωπικού με τη δημιουργία 26 θέσεων της κατηγορίας Α και 2 θέσεων της κατηγορίας C, την ενίσχυση της μεταφραστικής υπηρεσίας με 2 θέσεις της κατηγορίας LA και 2 θέσεις της κατηγορίας C, καθώς και την αναβάθμιση 14 θέσεων[semigr ]

31. επιβεβαιώνει τις αποφάσεις του Συμβουλίου για τη δημιουργία 2 θέσεων LA που προορίζονται για τις ανάγκες που απορρέουν από τη διεύρυνση[semigr ]

32. θεωρεί, εντούτοις, ότι το αίτημα για 26 θέσεις ελεγκτών θα είχε ως αποτέλεσμα την αύξηση κατά 16,90% του προσωπικού της κατηγορίας Α σε μόνιμες θέσεις[semigr ] ότι το πρωταρχικό αυτό αίτημα δεν αποκλείεται να επισύρει, σε επίπεδο οργάνωσης των εργασιών της γενικής Γραμματείας, άλλα αιτήματα για προσωπικό και να προκαλέσει, κατά συνέπεια, αναπόφευκτες αυξήσεις των υπόλοιπων δαπανών λειτουργίας, κυρίως στον τομέα των ακινήτων[semigr ]

33. καλεί, κατά συνέπεια, το Ελεγκτικό Συνέδριο, προκειμένου να του παράσχει τα απαιτούμενα μέσα σε ελεγκτές ώστε να φέρει εις πέρας όλα τα αυξανόμενα ελεγκτικά του καθήκοντα, να υποβάλει πρόταση με ποσοτικά στοιχεία για το σύνολο των παραμέτρων αυτών και να εξηγήσει τη δημιουργία νέων διοικητικών δομών και τον συσχετισμό τους με τις υπάρχουσες[semigr ] τονίζει ότι η συνολική αυτή πρόταση, αφού εξεταστεί ενδελεχώς και οριστικοποιηθεί, θα πρέπει μεταφρασθεί σε ετήσιες μερίδες, η διάθεση των οποίων θα αρχίσει σε μια προσεχή διαδικασία του προϋπολογισμού[semigr ]

34. επισημαίνει, εντούτοις, την αύξηση των πιστώσεων της θέσης 1110 «Επικουρικοί υπάλληλοι» κατά 36,5% σε σχέση με τις πιστώσεις που είχαν εγκριθεί στο πλαίσιο του προϋπολογισμού 1996, και συγκεκριμένα το γεγονός ότι η ενίσχυση που επιτυγχάνεται με μεταφορές πιστώσεων από άρθρο σε άρθρο, πραγματοποιείται εις βάρος άλλων εγκεκριμένων πιστώσεων για το προσωπικό που είναι εγγεγραμμένο στο οργανόγραμμα[semigr ] αναθέτει, ως εκ τούτου, στην αρμόδια επιτροπή του να εξετάσει την συγκεκριμένη κατάσταση εκτέλεσης του προϋπολογισμού στο πλαίσιο της διαδικασίας απαλλαγής[semigr ]

V. Τμήμα VI

α. Οικονομική και Κοινωνική Επιτροπή

35. επισημαίνει ότι Οικονομική και Κοινωνική Επιτροπή, στην κατάσταση προβλέψεών της, είχε ζητήσει την αναβάθμιση 12 θέσεων[semigr ]

36. υπενθυμίζει το μέλημά του να αποκτήσει η γενική Γραμματεία της ΟΚΕ ένα λειτουργικό οργανόγραμμα, με βάση αντικειμενικά κριτήρια[semigr ] ότι η αρμόδια επιτροπή του, εκρίνοντας τη μεταφορά πιστώσεων 26/96 ((Μεταφορά πιστώσεων 26/96-SEC(96)1394)) επισήμανε τον υπερβολικό αριθμό θέσεων Α2 και Α1 επί συνόλου 135 θέσεων, καθώς και την ανάγκη να γίνουν οι απαιτούμενες μετατροπές στο θέμα αυτό[semigr ]

37. αποφάσισε, με τροπολογία, τη μετατροπή μιας μόνιμης θέσης Α1 σε μόνιμη θέση Α7 και την αναβάθμιση των ακόλουθων έκτακτων θέσεων που έχουν διατεθεί στη Γραμματεία του Προέδρου και των ομάδων: 1 Α5 σε Α4, 1 Β3 σε Β2, 1 C3 σε C2[semigr ]

38. υπενθυμίζει ότι η ΟΚΕ προσφεύγει συστηματικά στις υπηρεσίες διερμηνείας της Επιτροπής, ότι στο σύστημα τιμολόγησης, που βασίζεται ουσιαστικά στην τιμή ημέρας/διερμηνέα, σημειώθηκε αύξηση κατά 5,44%[semigr ] ότι το Συμβούλιο, κατά την κατάρτιση του σχεδίου προϋπολογισμού 1997, επισήμανε τη συνεχή αύξηση του μέσου κόστους ημέρας/διερμηνέα, καθώς και τη διατηρούμενη διαφορά μεταξύ των προβλέψεων και την πραγματικής τιμολόγησης[semigr ] καλεί, κατά συνέπεια, την ΟΚΕ να υποβάλει έκθεση για τις συμβουλευτικές της εργασίες επί του προκειμένου, στην οποία θα εμφαίνεται, υπό το πρίσμα των αναγκών σε ημέρα/διερμηνέα, η οργάνωση των συνόδων, των συνεδριάσεων των τμημάτων, των συνεδριάσεων των ομάδων εργασίας και όλων των άλλων συνεδριάσεων των οργάνων της που κάνουν χρήση της διερμηνείας[semigr ]

39. υπογραμμίζει ότι η ΟΚΕ αποδίδει μεγάλη σημασία στην κοινοτική διαδικασία λήψης αποφάσεων[semigr ] ότι η συνεχής διασύνδεσή της στο χώρο των θεσμικών κοινοτικών οργάνων προϋποθέτει τη διαρκή αναπροσαρμογή του συστήματος προγραμματισμού του συμβουλευτικού έργου της[semigr ] ότι η αναπροσαρμογή αυτή θα πρέπει να βασίζεται στην αποκτώμενη εμπειρία και να διενεργείται σε πνεύμα λιτότητας και ορθολογικής διαχείρισης των πιστώσεων.

40. επισημαίνει, εξάλλου, ότι η ΟΚΕ, για την υλοποίηση των σμβουλευτικών της εργασιών, προσφεύγει στην κοινή οργανωτική δομή, η οποία καλύπτει επίσης τις ανάγκες της Επιτροπής των Περιφερειών[semigr ]

41. καλεί, ως εκ τούτου, την ΟΚΕ να υποβάλει σχέδιο αναδιοργάνωσης των συμβουλευτικών εργασιών της, το οποίο, χωρίς να έχει ανεπιθύμητες συνέπειες στις συνθήκες άσκησης της εντολής των μελών της, θα καταλήγει σε πραγματικές οικονομίες και, στην περίπτωση της κοινής οργανωτικής δομής θα δημιουργεί οικονομίες κλίμακας χάρη στις αναπτυσσόμενες συνεργίες[semigr ]

β. Επιτροπή των Περιφερειών

42. επισημαίνει ότι η Επιτροπή των Περιφερειών είχε ζητήσει, στην κατάσταση προβλέψεών της, τη δημιουργία 19 θέσεων, την αναβάθμιση 3 άλλων, καθώς και την αύξηση των πιστώσεων της θέσης Β-1113 «Ειδικοί Σύμβουλοι» κατά 154,71%.

43. διαπιστώνει ότι το αίτημα για τη δημιουργία νέων θέσεων είναι αντίθετο με τα συμπεράσματα της τριμερούς Σύσκεψης της 16ης Απριλίου 1996, δεν λαμβάνει υπόψη τις κενές θέσεις που υπάρχουν στο οργανόγραμμά του ούτε τις δημοσιονομικές διατάξεις περί οικονομίας και σχέσης κόστους/αποτελεσματικότητας όσον αφορά τη χρήση των πιστώσεων[semigr ]

44. υπενθυμίζει ότι η χρήση του άρθρου 82 του Κανονισμού Υπηρεσιακής Καταστάσεως, και συγκεκριμένα η σύναψη οριστικών συμβάσεων για την αμοιβή ειδικών συμβούλων αποτελεί αντικείμενο ανταλλαγής απόψεων με την αρμόδια για τον προϋπολογισμό αρχή[semigr ] ενέγραψε, κατά συνέπεια, μέσω τροπολογιών: πίστωση 30.000 Ecu στο κεφάλαιο Β-100 και συναρτά την αποδέσμευση των συγκεκριμένων πιστώσεων από την υποβολή έκθεσης που θα παρέχει λεπτομερή στοιχεία σχετικά με τις συμβάσεις που συνήφθησαν στο πλαίσιο του άρθρου αυτού[semigr ]

γ. Κοινή οργανωτική δομή (ΚΟΔ)

45. επιβεβαιώνει τις αποφάσεις του Συμβουλίου σχετικά με τη δημιουργία 12 νέων θέσεων (6 LA-5 και 6 LA-7), διευκρινίζοντας, εντούτοις, ότι οι θέσεις αυτές προορίζονται για τις ανάγκες των νέων γλωσσικών τμημάτων φινλανδικών και σουηδικών[semigr ]

46. αποφάσισε, με τροπολογίες, την αναβάθμιση 5 μόνιμων θέσεων LA-5 σε LA-4 και μίας μόνιμης θέσης LA-6 σε LA-5[semigr ] επιβεβαιώνει την χορήγηση μιας προαγωγής ad-personam LA-3 σε Α-2, με βάση την υποβληθείσα πρόταση και τα κριτήρια που προέκρινε ((Υπάλληλος ηλικίας τουλάχιστον 60 ετών, που βρίσκεται στο τέλος της σταδιοδρομίας του και στο τελευταίο κλιμάκιο του ανώτερου βαθμού εδώ και δύο χρόνια τουλάχιστον)) η ΟΚΕ-ΕτΠ[semigr ]

47. επισημαίνει ότι, στις 30 Σεπτεμβρίου 1996 στη θέση Γ-1110 «Επικουρικοί Υπάλληλοι» σημειώνεται αύξηση των πιστώσεων κατά 78,94% σε σχέση με αυτές που είχαν εγκριθεί στον προϋπολογισμό 1996[semigr ] ότι η ενίσχυση αυτή, που πραγματοποιείται με μεταφορές πιστώσεων από άρθρο σε άρθρο, έγινε από τις πιστώσεις που είχαν εγκριθεί στη θέση Γ-1100 «Βασικοί Μισθοί»[semigr ] καλεί, κατά συνέπεια, την ΟΚΕ και την ΕτΠ, που είναι από κοινού υπεύθυνες για τη διαχείριση του προσωπικού της ΚΟΔ, να υποβάλουν έκθεση στην οποία θα εμφαίνεται το ποσοστό κάλυψης των μόνιμων θέσεων στις 30 Σεπτεμβρίου 1996 και θα παρέχονται πληροφορίες σχετικά με τη διάρκεια των συμβάσεων και τα καθήκοντα που έχουν ανατεθεί στους προσληφθέντες επικουρικούς υπαλλήλους[semigr ]

48. επισημαίνει ότι, σύμφωνα με τις διατάξεις του δημοσιονομικού κανονισμού, και συγκεκριμένα το άρθρο 22, παρ. 5, στην ΚΟΔ καθιερώνεται αναλυτικός λογιστικός υπολογισμός των δαπανών, που επιτρέπει τον καθορισμό του ποσοστού των παροχών στην ΟΚΕ και την ΕτΠ, με βάση την εκτέλεση[semigr ] συναρτά, ως εκ τούτου, την αποδέσμευση συνολικής πίστωσης 79.000 Ecu που είναι εγγεγραμμένη στο κεφάλαιο Γ-100, στις θέσεις Γ-2255 «Συνδρομές στις Βάσεις Δεδομένων», Γ-230 «Γραφική Ύλη και Είδη Γραφείου», Γ-240 «Γραμματοσήμανση Αλληλογραφίας και Έξοδα Αποστολής», από την εφαρμογή της συγκεκριμένης δημοσιονομικής διάταξης[semigr ]

49. λαμβάνει γνώση του υπομνήματος σχετικά με τη μελλοντική στέγαση της ΟΚΕ και της ΕτΠ ((CM αριθ. 26/96)), και συγκεκριμένα της πρόθεσής τους να εγκατασταθούν στο κτίριο Van Maerlant, μόλις το Κοινοβούλιο το εγκαταλείψει[semigr ] δεν εκτιμά, πάντως, ότι στο παρόν στάδιο υπάρχουν όλες οι προϋποθέσεις που θα επέτρεπαν την εκτίμηση του συνόλου των δημοσιονομικών επιπτώσεων της ενέργειας αυτής[semigr ]

VI. Όσον αφορά το σύνολο των θεσμικών οργάνων

50. διαπιστώνει ότι κάθε θεσμικό όργανο, παράλληλα με την κατάσταση προβλέψεών του, υπέβαλε αναλυτικό προϋπολογισμό στον οποίο περιλαμβάνεται η παρουσίαση των πιστώσεων ανά τομέα δραστηριότητας[semigr ] επισημαίνει, εντούτοις, ότι ορισμένα θεσμικά όργανα περιορίστηκαν στην υποβολή του αναλυτικού αυτού προϋπολογισμού υπό μορφήν υπομνήματος, χωρίς περαιτέρω διευκρινίσεις[semigr ] καλεί, ως εκ τούτου, τα θεσμικά όργανα, στο πλαίσιο της υποβολής των καταστάσεων προβλέψεών τους για το οικονομικό έτος 1998 να αξιοποιήσουν τις αμοιβαίες εμπειρίες τους στον τομέα αυτό και να συνεχίσουν, κατ' αυτόν τον τρόπο τις προσπάθειές τους με στόχο την εναρμονισμένη παρουσίαση των αναλυτικών προϋπολογισμών τους[semigr ]

51. διαπιστώνει ότι το σχέδιο προϋπολογισμού στο Τμήμα «Δαπάνες Διοικητικής Λειτουργίας» (τούτο ισχύει για όλα τα όργανα), όπως τροποποιήθηκε, αφήνει περιθώριο 15 εκατ. Ecu, στην κατηγορία 5 «Δαπάνες Διοικητικής Λειτουργίας»[semigr ] εκτιμά, κατά συνέπεια, ότι η ύπαρξη του περιθωρίου αυτού, εφόσον χρειαστεί κατά τη διάρκεια της εκτέλεσης του προϋπολογισμού 1997 θα πρέπει να χρησιμοποιηθεί για την πληρωμή των υποχρεώσεων που έχει ως στόχο τη μείωση της δημοσιονομικής επιβάρυνσης των επόμενων οικονομικών ετών[semigr ]

52. αναθέτει στον Πρόεδρό του να διαβιβάσει το παρόν ψήφισμα στα αρμόδια θεσμικά και λοιπά κοινοτικά όργανα.